b'\n_START_ARTICLE_\nJuan Camilo Mouri\xc3\xb1o\n_START_PARAGRAPH_\nJuan Camilo Mouri\xc3\xb1o Terrazo (1. elokuuta 1971 Madrid, Espanja \xe2\x80\x93 4. marraskuuta 2008 M\xc3\xa9xico, Meksiko) oli meksikolainen poliitikko ja Meksikon sis\xc3\xa4ministeri Felipe Calder\xc3\xb3nin hallituksessa._NEWLINE_Mouri\xc3\xb1o oli Espanjasta saapunut maahanmuuttaja. H\xc3\xa4nen is\xc3\xa4ns\xc3\xa4 Carlos Mouri\xc3\xb1o toimii espanjalaisen jalkapalloseuran Real Club Celta de Vigon puheenjohtajana. H\xc3\xa4n opiskeli Tampan sek\xc3\xa4 Campechen yliopistoissa. Meksikossa Mouri\xc3\xb1o kuului kristillisdemokraattiseen Partido Acci\xc3\xb3n Nacional (PAN) -puolueeseen. Meksikon sis\xc3\xa4ministerin\xc3\xa4 h\xc3\xa4n toimi tammikuusta 2008 l\xc3\xa4htien._NEWLINE_Juan Camilo Mouri\xc3\xb1o menehtyi lento-onnettomuudessa, jossa kuoli kahdeksan henke\xc3\xa4 ja loukkaantui 40.'